PROJEKTS

MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr.  2021.gada

§

**Informatīvais ziņojums**

**“Par CO2 gaisa kvalitātes mērītāju iegādi izglītības iestādēm”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai iesniegto informatīvo ziņojumu.
2. Atbalstīt valsts budžeta finansējuma 3 722 255 *euro* apmērā piešķiršanu CO2 gaisa kvalitātes mērītāju iegādei valsts un pašvaldību vispārējās un profesionālās izglītības iestādēm.
3. Ņemot vērā šī protokollēmuma 2.punktā noteikto, samazināt ar Ministru kabineta 2021.gada 18.marta sēdes protokollēmuma (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 7.punktu Izglītības un zinātnes ministrijai atbalstīto papildu finansējumu izglītības nozares projektiem 1 957 175 *euro* apmērā.
4. Pieņemt zināšanai, ka tiks piemērota Publisko iepirkumu likuma 8.panta septītās daļas 3.punktā noteiktā procedūra CO2 gaisa kvalitātes mērītāju iegādei, ņemot vērā informatīvajā ziņojumā norādītos apstākļus.
5. Noteikt, ka līgumiem par CO2 gaisa kvalitātes mērītāju iegādi ir jābūt noslēgtiem līdz 2021.gada 15.augustam.
6. Izglītības un zinātnes ministrijai atbilstoši šī protokollēmuma 2.punktā noteiktajam, ņemot vērā iepirkuma rezultātus, sagatavot un normatīvajos aktos noteiktajā kārtībā iesniegt izskatīšanai Ministru kabineta rīkojuma projektu par finanšu līdzekļu piešķiršanu līdz 3 722 255 *euro* apmērā CO2 gaisa kvalitātes mērītāju iegādei valsts un pašvaldību vispārējās un profesionālās izglītības iestādēm no valsts budžeta programmas 02.00.00 „Līdzekļi neparedzētiem gadījumiem” atbilstoši faktiski nepieciešamajam apmēram.
7. Izglītības un zinātnes ministrijai sadarbībā ar Veselības ministriju izvērtēt un līdz 2021.gada 1.septembrim nodrošināt atbilstošu grozījumu veikšanu normatīvajos aktos, lai izglītības iestādēm uzdotu nodrošināt gaisa kvalitātes monitoringu.

Ministru prezidents A.K.Kariņš

Valsts kancelejas direktors J.Citskovskis

Izglītības un zinātnes ministre A.Muižniece

Valsts sekretārs J.Volberts